
Projekti „Ajalugu elustub Narvas” omafinantseeringu kinnitamine 
Otsus võetakse vastu kohaliku omavalitsuse korralduse seaduse § 22 lõike 1 punkti 8 alusel
1. ASJAOLUD JA MENETLUSE KÄIK
Narva Linnavalitsuse Kultuuriosakond koostöös Narva Linna Arenduse ja Ökonoomika Ametiga töötavad välja projekti „Ajalugu elustub Narvas” selle edasiseks esitamiseks EAS-i programmi „Rahvusvaheliste ürituste ja konverentside toetamine” rahastamise saamiseks.
Programmi eesmärk on väliskülastajate ööbimiste arvu suurendamine, Eestis rahvusvaheliste konverentside ning kultuuri- ja spordiürituste korraldamise motiveerimine.
Projekt näeb ette ajaloofestivali „Ajalugu elustub Narvas” korraldamist, sh Narva lahingu rekonstruktsiooni, rahvusvahelise teadus- ja ajalookonverentsi, rahvusvahelise fotokonkursi „Ajalooline Narva – kaasaegse fotoaparaadi objektiivis“ ja reklaamikampaania korraldamist.
Ajaloofestivali toimumisaeg on november 2010. a – Põhjasõja Narva lahingu 310. aastapäev. 
Projekti otsesed eesmärgid:
1.Tõsta Narva linna tuntust välismaades;
2.Tõsta Narva linna mainet;
3. Tõsta Narva linna väliskülastajate arvu ja pikendada nende linnas viibimisaega;
4. Pikendada turismiettevõtete suvist turismihooaega.
Eeldatav mõju:
Projekti üritusel osaleb ca 3000 külastajat;
Turismihooaja pikenemine, majutusettevõtete täituvuse suurenemine ja muude turismiettevõtete käibe kasv madalhooajal.

Projekt kestab 10 kuud (märts 2010 – detsember 2010). 
Projekti kogumaksumus on kuni 900 000 krooni, millest Narva linna omafinantseering moodustab kuni 270 000 krooni. 
Narva Linnavolikogu otsusega on vaja kinnitada projekti omafinantseering.
2. ÕIGUSLIKUD ALUSED

Narva Linnavolikogul on õigus vastavalt kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

3. OTSUS

3.1 Kinnitada projekti „Ajalugu elustub Narvas” omafinantseering summas 270 000 krooni.
3.2 Projekti positiivse rahastamisotsuse korral Narva Linnavalitsusel näha ette linna 2010. aasta eelarve eelnõus omafinantseerimise tagamiseks vahendid omafinantseeringu katteks summas 270 000 krooni.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

Narva Linnavolikogu otsuse „Projekti „Ajalugu elustub Narvas” 

omafinantseeringu kinnitamine“ eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

